
+ Sâmbătă au fost încreştinaţi gemenii 
Efrem și Nectarie, ai pr. Bogdan şi ai 
pre. Daniela de la Criscior. Dumnezeu să- 
I facă prilej de mântuire pentru tot nea- 
mul! 





e Se împlinesc acum 40 de zile de când 
au adormit Mariana-Mărioara, mama 
preotesei Maria-Mihaela de la Timişoara 
şi sora Cristina-Elena (mama uneia 
dintre fetiţele de la şcoala Sf. Nicolae). 
Dumnezeu să le aşeze cu drepţii! 


* În această săptămână au fost făcute mai multe lucrări la Bisericuţă: s-au dat cu lac iconostasul şi mobilierul 
din lemn, fiind totodată recondiţionate, s-au montat prelungirea iconostasului (foto) şi ornamentele de lemn din par- 


tea superioară şi s-au început lucrările de refacere a zidului care era acoperit de bannere cu sfinţi. 


+ Din toamnă, sub oblăduirea Universităţii „Aurel Vlaicu”, în 
clădirea Facultăţii de Teologie își va începe cursurile Şcoala 
Ep. loan Meţianu, cu o clasă pregătitoare. În acest sens s-au 
făcut renovări importante la parterul clădirii, în aripa în care 
vor învăţa noii elevi. Este vorba de o şcoală de stat, fără carac- 
ter sau specific confesional. (sursa: arhiepiscopiaaradului.ro) 


* În Episcopia Devei — cea mai tânăr din ţară - se apropie de 
finalizare lucrările la un proiect de suflet al vrednicului de po- 
menire Episcop Gurie: o grădiniţă modernă, cu o capacitate 
de 80 de locuri, care îi va purta numele în semn de omagiu. PS 
Nestor este aproape zilnic prezent pe şantier pentru a suprave- 
ghea ultimele finisaje. La nivel eparhial sunt în desfăşurare şi alte proiecte, printre care lucrările la Aşezământul 
„Părintele Arsenie Boca” din Deva (format din mănăstire, centru pentru vârstnici, cămin de îngrijiri paliative şi o 
unitate de învățământ liceal) şi înființarea mai multor centre pentru tineret după modelul Orthocaffe din Deva. 
(sursa: basilica.ro) 








Mitropolitul Antonie de Suroj 





Haos. Lege. 


Mitropolotul Antonie de Suroj - HAOS. LEGE. LIBERTATE Libertate 


Vlădica Antonie face parte dintre cei care nu au nevoie de prezentare; este cunoscut 
dacă nu de toată lumea, atunci de mulţi. Discursurile şi articolele sale nu au nevoie de 
nicio explicaţie sau de vreun comentariu: ele sunt foarte simple, ajungând până în pro- 
funzime. La drept vorbind, trebuie să dobândeşti dreptul de a comenta, căci este puţin 
probabil ca mulţi dintre contemporanii Vlădicăi să se recunoască a fi pe aceeaşi lungi- 
me de undă. „Calibrele” sunt prea diferite. Probabil că cel mai bun lucru care poate fi 
făcut este să ne amintim de personalitatea sa. Să dăm mărturie prin iubire şi recunoş- ic ici Apoiiceati 


tinţă. despre semnificații 

6 G Noua Europă a spart 
atât tablele legii date de 
Moisi, cât şi cele ale lui 
Hristos, a încălcat legea 
morală a lui Dumnezeu, a 
scornit mincinoasele „legi 
naturale” şi le-a pus ca un 
jug pe grumazul oamenilor. 








Pace, pace, pace! stri- au trădat numele 
de popor ales și nu 


gă conducătorii, iar po- TPI a 2S $ 

mie ai Europei, iar po- 


oarele lor pier de foa- de Moisi, cât şi cele 

A pie e ma ii pâine fn ale lui Hristos, a încăl- 
afara lui Dumnezeu. Sf. Nicolae Velimirovici) “at I*sca morală a lui 
Legi. eg, lei! isi î 
doctorii în drept şi-n iaturale” si le-a i i 
dreptate ai Europei, iar Ş p 














ride al : ca, scriind, vicleşug scriu!”, a grăit  caunjug pe grumazul oamenilor. A 
popoarele lor strâng fărădelegi cât % iu AN i proclamat ceea ce este existent ca 
fiind inexistent, iar ce este inexis- 
tent ca existent. Pe singura lor lege 
existentă, cea numită de Dumnezeu 
lege, legea morală, a lepădat-o ca pe 


dealurile, până la nori, în fiecare zi 
şi în fiecare ceas, căci scriu legile lor 
şi nu ale lui Dumnezeu. 


„Vai celor ce scriu cu vicleşug; că 


Dumnezeu prin Isaia Prorocul. Iar 
prin leremia a grăit: „în deşert s-a 
făcut condeiul mincinos la scriitori”. 
Pentru vechiul Israil şi pentru noua 
Europă s-au zis aceste cuvinte, căci 











St. BRYCHAN al Ţării €Caliloe 
(6 aprilie sec. V) 


S-a născut din stirpe domnească şi de mic a fost dat unui pustnic bătrân, spre a 
fi învăţat de acesta toate cele de folos unei vieţi creştine. Ajuns matur, Brychan 
s-a dovedit viteaz în lupte şi astfel a fost pus pe tronul acelei ţări. El a domnit 
până la adânci bătrânei, fiind principalul sprijinitor al Bisericii. A avut 24 de 
copii, din care 10 sunt trecuţi în calendare, o parte dintre ei fiind misio- 
nari trimiși de tatăl lor la păgânii din alte părţi ale insulei. Apropiindu-se sfâr- 
şitul, a lăsat tronul fiului mai mare, iar el s-a retras la mănăstire, adormind ca 
monah. 

-o nelegiuire, sau ca pe-o haină po- 
nosită, iar pe cele ce nu sunt ale lui 
Dumnezeu, rânduiala vremelnică a 
lucrurilor şi-a întâmplărilor natura- 
le, a numit-o singura şi inevitabila 
lege — ca şi cum Dumnezeu ar fi pu- 
tut da lege firii neînţelegătoare, iar 
nu omului înțelegător! Dar şarpele 
cel vechi, care a minţit şi pe Eva, i-a 
înduplecat prin veşnicul Iuda pe căr- 
turarii Europei să scrie minciună cu 
condeiul lor mincinos! 


Au scris minciuna sub formă de po- 
ezie, pentru a preface nevinovăția în 
vinovăţie, curăţia în necurăţie şi să 
facă din tineretul botezat al Europei 
un neam câinesc, lacom şi curvar. 


Au scris minciuna sub formă de ro- 
mane şi nuvele, pentru a orbi ochii 
europenilor ca să nu mai vadă Cerul 
şi duhurile cereşti şi, astfel să se în- 
dulcească de noroiul, pământul și tot 
ce e în stăpânirea morţii, a mormân- 
tului şi-a viermilor. 


Au scris minciuna ca istorie, o isto- 
rie în care au pus mai presus de 
Dumnezeu puterile oarbe ale naturii. 


Au scris minciuna sub formă de fi- 
losofie, când un îngâmfat s-a apu- 
cat, în pofida puterilor sale mărgini- 
te, să încerce să explice cum a fost 
făcută lumea. 


Au scris minciună, necunoaștere 
şi nedreptate. Şi nimeni dintre 
oameni nu i-a judecat, căci neamuri- 
le Europene au slăbit de mult şi nu 
mai ştiu să se împotrivească cruzilor 
şi îngâmfaţilor lor stăpâni. 


Iar după ce aceşti stăpâni îngâmfaţi 
şi cruzi, întunecaţi ca noaptea şi ca 
mormântul, nesătui de bani şi de 
slavă deşartă, au aruncat pe foc legea 
morală a lui Dumnezeu, au dat o 
nouă lege morală, adică: 


Că omul este liber să creadă sau să 
nu creadă într-un singur Dumnezeu 
sau în sute de dumnezei. 


Că fiecare e liber să se închine idoli- 
lor de argint, de aur, de lemn şi de 
hârtie. 


Că cel ce batjocoreşte numele Dom- 
nului nu va fi judecat, dar cel ce 
batjocoreşte un paznic de stradă va 
fi judecat. 


Că fiii trebuie să lepede credința 
părinţilor ca pe-o înşelare, nu tre- 
buie să îi asculte şi să-i cinstească, 
ci să se despartă cât mai grabnic de 
ei. 


Că Duminica nu este nicidecum o 
sărbătoare, ci o zi ca oricare alta, şi 
că în acea zi omul trebuie să-şi 
odihnească şi să-şi hrănească tru- 
pul său mai bine ca în celelalte zile. 


Că e îngăduit a ucide pe oricine stă 
împotriva intereselor tale persona- 
le, profesionale sau naţionale. 


Că totuna sunt curvia şi adulterul 
cu căsătoria. 


Că hoția e un lucru relativ, care de- 
pinde de context. 


Că jurământul strâmb este necesar 
pentru binele indivizilor şi al socie- 
tății. 


Iată fraţilor, pentru ce a trebuit să 
vină marele război mondial. Zidito- 
rul cel batjocorit a cutremurat pă- 
mântul cu un război ca să scuture 
noroiul de pe sufletele europenilor. 





CIREȘULE 


Radu Gyr 


Cireşule cu frunze tremurânde, 


neprihănit şi tânăr voievod, 


surâzi cu flori, binecuvânţi cu rod, 


sfințeşti cu patrafirul umbrei blânde. 


Tu schimbi în daruri tot ce-aduni din glod, 


ci eu mă-ncheg în desfrânări flămânde, 


sunt numai mârşăvii şi numai pânde, 


mă sparg în uri şi-n pofte mă slobod. 





Tu vii şi-acum din rai pe huma asta, 


pe care-o pângăresc de-a curmeziş, 


şi dacă-ți suie-omizile pe casta 


lumină a cerescului frunziş, 


vin din osânda mea, cresc din năpasta 


cu care spurc toţi îngerii trimişi. 

Mulţumind lui Dumnezeu 


pentru toate 





Frate Constantin, vă vedem me- 
reu la Sf. Liturghie, deşi, cu anii şi 
cu bolile, drumul spre biserică e tot 
mai greu. De unde dragostea aceas- 
ta pentru slujbe? 


E o poveste lungă viaţa mea... 


Vă rugăm să ne împărtăşiţi câte 
ceva... Am înțeles că aţi avut o copi- 
lărie mai grea... 


Da! M-am născut în anul 1944, în 
Târgovişte. Când am avut un an, 
mama mea a murit. Tata a rămas cu 
3 copii, o soră de 10 ani şi un frate 
de 8 ani. Atunci m-a luat o mătuşă. 
La scurt timp tata s-a recăsătorit, 
crezând că aşa vom avea şi noi o ma- 
mă. Dar mai bine ar fi fost să nu facă 
asta. 


V-a fost greu? 


La 3 ani, când copilul are nevoie de 
mamă, eu a trebuit să am grijă de 
fratele mai mic, care se născuse din 
noua căsătorie. Ne-am chinuit mult, 
noi copiii, iar tata s-a necăjit şi când 
am avut eu 5 ani, s-a dus şi el. 


Și ce s-a întâmplat cu dus.? 


Sora mea m-a dus la unchiul după 
tată, unde am stat un an. El m-a iu- 
bit mult, dar mătuşa credea că o să- 
mi lase mie averea, aşa că am avut şi 
acolo zile grele. Iar într-o zi am ple- 
cat din casa lor unde am văzut cu 
ochii. 


Eraţi copil! Aveaţi 6-7 ani... Eraţi 
singur? 


Da, căci ceilalţi fraţi erau la alte ru- 
de. O vreme am stat într-un parc. 
Ziua mă duceam la biserică sau în 
piaţă. Oamenii mă vedeau şi voiau 
să-mi dea bani. Mie mi-era ruşine şi 
le ziceam că nu-mi trebuie bani, 
doar o bucată de pâine. Sora mea a 
aflat că am plecat de la unchiul nos- 
tru; nu a avut linişte şi a început să 
mă caute. M-a găsit după vreo săptă- 
mână în pare şi m-a dus la alt unchi, 
care nu avea copii. Acesta s-a purtat 
bine cu mine, dar după 2 ani a mu- 
rit, aşa că iar am rămas singur. Însă 
învăţătoarea mea a aflat şi m-a dus 


la casa de copii. 

Câţi ani aveaţi atunci? 
9-10 ani. 

Aţi avut o viaţă grea acolo? 


Nu! Eu am fost foarte mulţumit, căci 
de atunci am dus-o mai bine decât 
alţii care aveau părinţi. Sigur că 
eram mulţi copii de care avea grijă 
un educator şi aveam parte de prea 
puţină atenţie - dacă venea la mine, 
atunci săreau ceilalţi copii pe el. 
Dar mulţumesc lui Dumnezeu 
că El a avut grijă de mine. Aşa 
zic eu acum. 


Atunci ştiaţi de Biserică? 


Nu, căci la casa de copii ne spuneau 
că tatăl nostru este Stalin. Dar s-au 
îngrijit de noi să avem o meserie, ne- 
au trimis la şcoli profesionale, iar 
cine a avut cap, a putut să facă şi 
facultate. Așa am ajuns la Arad, la 
liceul Fabricii de vagoane, iar apoi m 
-au angajat la fabrică şi am rămas 
aici, m-am căsătorit, am doi copii 
buni. Să dea Dumnezeu la toată lu- 
mea aşa copii buni! 


Cu fraţii dvs. aţi mai ţinut legătu- 
ra? 


Da. Amândoi trăiesc, sora cea mare 
are 86 de ani. A făcut facultate, a 
ajuns profesoară. 


Cum ați venit la Bisericuţă? 


Mă mai duceam la biserică, dar mai 
rar. Eu am fost bolnăvicios în viaţă. 
În 2002 a trebuit să mă operez, dar 
tot nu eram bine. După o vreme 
doamna doctor Moş la care mer- 
geam, văzând că nu mă vindec, mi-a 
zis că nu ştie ce să mai facă. Ea era 
credincioasă, mergea la Catedrală. Şi 
atunci mi-a spus ceva: Uite, eu am 
mulţi bolnavi care merg la Biserica 
de la facultate unde e Părintele Şte- 
fan. Mergeţi şi dus. acolo. Am venit 
şi nu l-am găsit. Am mai venit o dată 
şi l-am găsit la cursuri şi i-am spus 
situaţia mea. Şi de atunci m-a luat... 


Frate Constantin, de unde aveți atâ- 
ta putere să veniţi mereu la Sf. Li- 








Interviul săptămânii 





turghie? 


Deşi nu văd la mai mult de un me- 
tru, vreau să vin la slujbe, iar când 
nu pot din cauza bolilor, măcar să 
ajung să mă împărtăşesc; iar dacă 
nici aşa nu pot, atunci mă uit la sluj- 
be la televizor. 


Dar să vă spun ce s-a întâmplat când 
am fost operat. După trei zile, am 
căzut în comă şi am stat aşa o săptă- 
mână. Băiatul meu era cu mine, dar 
medicii i-au zis că nu mai au ce să- 
mi facă şi că trebuie să mă scoată de 
la aparate. EI însă i-a rugat să mă 
mai lase o noapte şi să-l lase şi pe el 
să stea cu mine, iar în următoarea zi 
să facă ce doresc. 


După acea noapte, eu am văzut un 
om în faţa mea, îmbrăcat în alb şi zic 
şi acum că a fost Domnul Iisus. Iar 
în spatele meu era o femeie pe care 
nu o vedeam. ar ea mi-a spus că nu 
e voie şi să nu încerc să-mi întorc 
capul, că nu pot. Mi-a mai spus să 
mă duc după Sfântul. Când a zis ea 
Sfântul, eu am zis în mintea mea că 
sigur e Domnul Hristos şi am înce- 
put să merg după El. Intre timp, în 
salon veniseră medicii şi au început 
să ia aparatura, după cum s-au înţe- 
les cu băiatul meu. Atunci eu am 
deschis ochii şi i-am spus medicului 
care lucra lângă mine: Ce faci? EI, 
săracu, s-a speriat şi şi-a făcut cruce 
şi a zis apoi că asta-i putere dumne- 
zeiască! L-a chemat apoi pe băiatul 
meu şi i-a zis că am scăpat, că Dom- 
nul m-a trimis înapoi. 


Deci Dumnezeu nu v-a lăsat! 

Da. Deşi mama s-a dus şi apoi şi 
tata, că aşa a fost scris, Dumnezeu 
pe mine nu m-a lăsat! 


Vă mulțumim ! 

Biserica pe Cruce 





crunta prigoană 
a Bisericii 
Albaniei 





Icoană de sec. XVI, pictată de Onufri, 
cel mai mare iconar albanez 


„Vouă vi s-a dăruit, pentru Hristos, nu numai să credeţi în EL, ci să şi pătimiţi pentru EL.” 


Câţi dintre noi ridicăm privirea 
dincolo de propriile suferinţe, fie şi 
ale neamului nostru? Dar Hristos a 
îmbrățișat pe Cruce întreaga omeni- 
re, din toate locurile și din toate 
timpurile. Datori suntem să cunoaş- 
tem şi să cinstim viaţa de jertfă a 
Bisericii Sale. Iar unul dintre mădu- 
larele care mult a suferit în ultimul 
veac este Biserica Ortodoxă din Al- 
bania. 


Albanezii au fost dintre primele po- 
poare încreştinate ale Europei. Sf. 
Apostol Pavel a propovăduit în 
această parte de lume, care pe 
atunci se numea Iliria şi a numit 
episcop de Durr&s pe Asterios, unul 
dintre ucenicii săi. Aflate la graniţa 
dintre Biserica Răsăriteană şi cea 
Apuseană, teritoriile albaneze au 
fost împărţite între cele două, partea 
de nord fiind mai mult influenţată 
de latini. 


Apoi au venit turcii şi poporul alba- 
nez a avut mult de pătimit. Aceştia 
le-au ocupat ţara, şi-au impus reli- 
gia şi musulmanii au ajuns în scurt 
timp majoritari, creştinii suferind 
persecuții şi prigoniri. Abia în seco- 
lul XX au putut să ridice un pic ca- 
pul. Deşi doar 20% din populaţie 
mai erau ortodocşi, Biserica Albani- 
ei a devenit în 1929 autocefală şi au 
urmat ani de înflorire. 


Din păcate, după al doilea război 
mondial comuniștii au ajuns şi la 
aici la putere. Prigoana a fost destul 
de mare la început, arhiepiscopul 
Hristofor fiind arestat la domiciliu şi 
la scurt timp găsit mort în împreju- 
rări ciudate. Insă ce urmat, înce- 


pând cu anul 1967, cu greu poate fi 
cuprins de mintea noastră. Comu- 
niştii au luat modelul chinez pe care 
au dorit să-l aplice întru totul în Al- 
bania. Astfel că libertatea de credin- 
ţă a fost cu totul interzisă prin Con- 
stituție, Albania declarându-se 
primul stat ateu din lume. 


Ce a urmat pentru Biserică? A 
fost desfiinţată pur şi simplu 
printr-un decret. Sute de lăcaşuri 
au fost demolate sau transformate 
în fabrici, depozite, cinematografe, 
cluburi, grajduri, etc. Iar mănăstirile 
au fost distruse ori rechiziţionate de 
armată, devenind baze militare. 


În 1967, Albania avea o Arhiepisco- 
pie, 3 episcopii, 330 de parohii şi 25 
de mănăstiri. Toate au fost desfiin- 
ţate, iar preoţii şi monahii daţi afa- 
ră, siliți să renunţe la hainele cleri- 
cale, obligaţi să muncească în lume. 


Orice împotrivire a fost crunt pe- 
depsită. Dar au fost şi oameni care 
au stat drepţi. Preotul Gheorghe a 
fost unul dintre ei. Scos din biserică, 
a fost silit să lucreze ca muncitor în 
construcţii. Intr-una din zile, un 
ţăran cunoscut s-a apropiat de el şi i 
-a şoptit: „In lume necazuri veți 
avea...”. Atunci părintele Gheorghe 
şi-a ridicat privirea blândă şi i-a răs- 
puns: „...dar îndrăzniţi. Eu am bi- 
ruit lumea.” Altă dată, nişte comu- 
nişti fanatici au făcut o cruce din 
lemn și l-au silit pe pr. Gheorghe să 
o calce în picioare. Însă el s-a aşezat 
în genunchi în faţa crucii, a sărutat- 
o şi a îmbrăţişat-o. Alt părinte, Cos- 
mas, şi el silit să muncească din 
greu, făcea slujbe şi botezuri în tai- 
nă. 


Aceştia, dar şi grupurile de femei 
care se adunau pe ascuns în vreo 
casă şi se rugau cu perdelele trase, 
au făcut ca Ortodoxia să rămână vie 
în Albania. Ei au înfruntat batjocu- 
ra, bătaia, arestul şi chiar moartea. 
Martirii Albaniei nu au fost doar 
preoţii, ci şi mulţi credincioşi cu 
familiile lor. 


În 1991, când a căzut comunismul şi 
în această ţară, Biserica Ortodoxă 
nu exista oficial. Din cei 440 de pre- 
oţi ortodocşi albanezi câţi slujeau în 
1949 mai supravieţuiseră persecuţi- 
ei în 1991 doar 22, demoralizaţi şi 
foarte bătrâni, chinuiţi de decenii de 
cruntă detenţie. Însă, precum grâul 
care fusese aruncat în pământ, Bise- 
rica a rodit însutit. Patriarhia Ecu- 
menică a trimis un episcop misio- 
nar, pe Anastasios. Lucrarea sa a 
fost foarte grea, dar minunile s-au 
întâmplat la tot pasul. 


Întâi a început catehizarea poporu- 
lui şi a hirotonit preoți. Apoi a reuşit 
să recupereze câteva biserici şi a 
început construirea multora altora 
şi a unor mănăstiri. În câţiva ani, 
Albania avea sute de parohii şi pre- 
oţi, 160 de biserici reparate şi altele 
150 de biserici noi, câteva mănăstiri, 
o Academie Teologică şi două Semi- 
narii, o Şcoală de Muzică Psaltică, 
reviste şi un post de radio. Cu tim- 
pul s-a ajuns ca Biserica să susţină 
spitale, policlinici, o clinică stoma- 
tologică mobilă, şcoli şi grădiniţe. 
Cu adevărat în Albania s-a împlinit 
cuvântul Mântuitorului „pe această 
piatră voi zidi Biserica Mea şi 
porțile iadului nu o vor birui.” 

(aa!) 


Vasile Apostolidis (numele de botez 
al Părintelui Ieronim) s-a născut în 
anul 1883 în Capadocia (Asia Mică), 
unde a făcut primii ani de şcoală şi a 
cunoscut câţiva oameni sfinţi. Cres- 
când şi iubind întru toate viaţa creş- 
tină şi mergând pe calea Bisericii, 
tânărul Vasile a ajuns diacon. Apoi s 
-a dus la Locurile Sfinte, unde a stat 
câteva luni, iar de acolo a mers pen- 
tru o vreme la Constantinopol. În 
1922, când a avut loc schimbul de 
populaţie dintre Grecia şi Turcia, 
părintele Ieronim a plecat în Grecia 
şi s-a stabilit în cele din urmă în 
Eghina. 


Îmbolnăvindu-se, a fost internat la 
Spitalul din Eghina. Acolo a început 
să-şi arate puterea binefăcătoare 
faţă de ceilalţi bolnavi, mângâindu-i 
şi întărindu-i. Văzând că le era de 
mare ajutor, responsabilii spitalului 
i-au cerut să rămână ca preot. Părin- 
tele Ieronim a primit. 1 s-a dat un 
salon, care a fost transformat în bi- 
serică. Astfel, a devenit preot paroh 
la spital. A avut o lucrare preoțească 
puternică, mulţi oameni spovedindu 
-se la el. 


Însă într-o duminică n-a mai ieşit să 
-i împărtăşească pe credincioşi şi le- 
a dat drumul să plece, spunându-le 
că se întâmplase ceva. În aceeaşi 
după amiază, şi-a depus demisia din 
activitatea de paroh, chiar dacă a 
fost nevoit să mai slujească acolo 
încă cinci-şase luni. Aşa cum i-a 
mărturisit părintelui său duhovnic, 
în timpul săvârșirii acelei sfin- 
te Liturghii, pâinea şi vinul din 
Sfântul Potir s-au prefăcut cu 
adevărat în carne şi sânge. După 
ce le-a spus oamenilor să plece, a 
stat multe ore şi s-a rugat, până ce 
carnea şi sângele au luat din nou 
forma pâinii şi a vinului. 


Părintele 





Părinţi îmbunătățţiţi 





> IERONIM 


din Eghina 


După aceasta însă, părintele s-a ru- 
gat lui Dumnezeu spre a-l împiedica 
de a mai sluji ca preot. Această rugă- 
ciune izvora dintr-o adâncă smere- 
nie, pe care părintele s-a silit toata 
viaţa să o ascundă. La un moment 
dat, luând în mână o veche grenadă, 
ieşită la iveală din pământ, i-a explo- 
dat în mână, acest fapt ducând la 
amputarea mâinii stângi. Astfel, pă- 
rintele nu a mai putut săvârşi Sfânta 
Liturghie. El însuşi spunea: „Mi-am 
pierdut mâna. Dumnezeu a îngădu- 
it să-mi fie luată. Se pare că nu 
aveam nevoie de ea. Am cealaltă 
mână. Dacă vrea să mi-o ia şi pe 
aceasta, să mi-o ia. Iar dacă vrea 
să-mi dea cancer, primesc bucuros. 
Numai să fie voia lui Dumnezeu şi 
să-mi dea şi puterea să suport“. 


Părintele Ieronim va sluji însă Bise- 
ricii lui Hristos ca duhovnic, el spo- 
vedind neîncetat pe cei căutători de 
cele sfinte şi împlinitori ai faptelor 
vrednice de pocăință. Era extrem de 
iubitor, lumina şi blândeţea chipului 
nepărăsindu-l niciodată, nici chiar 
în faţa celor mai mari păcate auzite 
în scaunul Spovedaniei. Astfel, cu 
dragostea lui, a acoperit şi vindecat 
mulţime de păcate. 


Părintele Ieronim a locuit, până la 
sfârşitul vieţii într-o căsuţă modestă 
din insula Eghina, ajutat fiind nu- 
mai de o maică. Şi-a luat ca nevo- 
inţă a face milostenie cu famili- 
ile sărace. Astfel, în ultimii ani de 
viaţă, de trei ori pe săptămână, lua 
în mâna  teafără un  săculeţ 
(„săculeţul iubirii“, aşa cum va fi 
numit) şi cobora în oraşul Eghina. 
Pe unde trecea, oamenii îi puneau în 
săculeţ diferite alimente: peşte, fruc- 
te, legume etc. Iar pe drumul de în- 
toarcere, părintele le împărțea fami- 
liilor sărace. Odată, în piaţă se afla 
un pescar care se gândea: „Ce-o fi 
făcând părintele cu peştele pe care 
îl primeşte?...“ Iar în clipa în care 
părintele a trecut pe lângă el, s-a 
prefăcut că nu îl vede, stând aplecat 
şi alegând peştii. Părintele s-a oprit 
în dreptul lui şi îl privea zâmbind. 


Când pescarul s-a îndreptat în cele 
din urmă spre el, părintele i-a spus: 


- Știu ce gândeşti în momentul aces- 
ta: „Oare ce face ăsta cu atâta 
peşte?...“ Uite cum stă treaba: eu nu 
am cerut peşte nici de la tine, nici de 
la altcineva. Dacă vrei, dai, dacă nu 
vrei, nu dai. Din peştii pe care îi 
primesc, pe unii îi mănânc, pe alții 
îi dau. Rămâi sănătos şi Dumnezeu 
să te binecuvânteze. 


Pescarul a mărturisit că, atunci când 
avusese gândul acela, părintele se 
afla la 15 metri distanţă și, cu toate 
acestea, i-a ştiut gândul şi a venit la 
el să i-l dezvăluie. Era înzestrat cu 
harismele străvederii şi înainte- 
vederii. 


A ştiut ziua când avea să moară. În 
lunea de dinaintea acestei zile, i-a 
chemat la el pe fiii săi duhovniceşti 
şi le-a dat ultimele sfaturi. Le-a zis 
chiar aşa: „Până duminică, dacă 
vrea Dumnezeu, voi fi în viaţă. Du- 
pă aceea, voi adormi“. Şi aşa s-a 
întâmplat, trecând la Domnul în zi 
de duminică, 1966. 


Iată un sfat dat de părintele Ieromin 
unei mame îndurerate, care avea un 
fiu de 15 ani, ce crea o mulţime de 
probleme acasă. Mama i-a spus 
plângând părintelui: 


— Părinte, rugaţți-vă mult pentru 
fiul meu. Nu ştiu ce să mai facem. L 
-am educat ca pe un bun creştin, 
dar el nu ne-a ascultat. Atunci, pă- 
rintele i-a zis următoarele: 


— Ascultă ce am să-ţi spun: ai o 
foarte mare responsabilitate faţă de 
acest copil. În cealaltă viaţă, 
Dumnezeu îţi va cere fie copi- 
lul mântuit, fie rănile de pe ge- 
nunchii tăi. Încearcă să-l îndrep- 
tezi cu poveţe şi sfaturi. Dacă nu 
reuşeşti, să îngenunchezi şi să te 
rogi atât de mult, încât să apară 
răni pe genunchii tăi. Numai atunci 
vei putea să spui: „Doamne, am 
făcut tot ce-am putut, dar n-am 
reuşit să-mi mântuiesc copilul“. 

Lecţia istoriei 





Ne întrebăm ce e cu noi, ce e cu lu- 
mea, cu ţara noastră. De ce suntem 
atât de împiedicaţi şi nevolnici, din 
criză în criză; de ce trebuie iar să ne 
sacrificăm, de la o generaţie la alta. 


O mare parte din răspuns se află în 
taina întunericului care a „lu- 
minat” lucifericul secol 20. Căci, 
aşa cum este o taină a Luminii, des- 
coperită oamenilor prin venirea lui 
Hristos în lume, este şi o taină a în- 
tunericului, care se lucrează în para- 
lel şi împotriva taine Luminii. Taina 
lui Hristos este că ne înghite, ne face 
mădulare ale Trupului Său prin Sf. 
Împărtăşanie, făcându-ne fii ai Lu- 
minii. lar cealaltă taină, a întuneri- 
cului, înghite multe suflete, pe unii 
cu ştiinţă, dar pe cei mai mulţi fără 
să o ştie, spre moarte. 


Secolul 20 este plin de răni, iar noi 
suntem marcați de acestea. Îl numim 
luciferic, de la numele îngerului că- 
zut, împreună cu miliarde de îngeri. 
Lucrarea lui este puternic impregna- 
tă în secolul 20; iar ca să înţelegem 
secolul 21 — şi spusa lui Malraux, că 
acesta va fi religios sau nu va fi deloc 
— trebuie să vedem cu ce moştenire 
venim, ce mai putem face, să desco- 
perim de ce suntem atât de neputin- 
cioşi ca neam şi ca lume. 


Dacă vom înţelege ce lovituri grozave 
s-au dat omului şi sufletului său, lu- 
mii întregi în veacul 20, atunci nu ne 
vom mai mira de ce suntem aşa. 
Atunci când ţi s-a tăiat mâna sau 
piciorul, e clar că nu mai poţi lucra 
sau nu te mai poţi mișca. Aşa trebuie 
să înţelegem şi noi de ce nu merg 
toate, de ce furăm, de ce minţim, de 
ce nu ne putem înţelege. 


Secolul 20 înseamnă o cotitură 
în viaţa lumii din toate punctele 
de vedere. Mântuitorul a spus că 


pomul bun se cunoaşte din roadele 
lui. Să ne închipuim un secol ca un 
pom cu 100 de roade. Şi astfel vom 
vedea ce fel de pom a fost veacul 20, 
ce fel de roade a avut, dacă părinţii şi 
bunicii noştri au mâncat din ele şi li 
s-au strepezit sau nu dinţii, lor şi 
nouă deopotrivă. 


Dumnezeu nu trimite omului 
niciodată necaz sau bucurie pâ- 
nă nu-l avertizează întâi. Dacă ne 
uităm în iconomia mântuirii noastre, 
vom vedea că Hristos nu înviază pâ- 
nă nu arată Apostolilor chipul Învie- 
rii Sale, la Schimbarea la Faţă; la fel 
şi pregustarea de la Cina cea de Tai- 
nă. Adică, în termeni tehnici, face o 
pregătire perceptivă. 


Dumnezeu a dat un semn și pen- 
tru veacul 20, care a vădit ce va fi, 
adică un mare dezastru. Acest semn 
a fost vasul „Titanic”. Acest vas s-a 
scufundat în Duminica Tomii din 
anul 1912, atunci când se pune mâna 
pe rana Mântuitorului şi ori zici 
„Domnul meu şi Dumnezeul meu!”, 
ori te lepezi ca Iuda. Nu există altă 
variantă. Şi în plus, acea zi era 14 
aprilie, care coincide cu 14 nissan - 
Paştile evreieşti, adică ziua în care a 
fost răstignit Mântuitorul. 


În istorie au fost nave militare care 
au naufragiat şi au murit de 10 ori 
mai mulţi decât au murit cei din tra- 
gedia Titanicului, dar acestea n-au 
rămas atât de bine impregnate în 
mentalul colectiv. Insă Titanicul a 
rămas, pentru că era catalogat cel 
mai mare şi mai luxos vapor constru- 
it vreodată - până la acea vreme. Și 
s-a scufundat tocmai la inaugurare! 
Acestea toate spun ceva! Dumne- 
zeu vorbeşte prin el de naufra- 
giul unei lumi: Vă încredeți în şti- 
ința şi puterea voastră? Asta e dru- 
mul pe care veţi merge! Vă încredeți 


Dezlegarea 
prezentului 


PRIN ÎNȚELEGEREA 
TRECU 


TULUI 


Preofr Ștefan 


în bunăstarea voastră? Iată unde 
duce ea! E un fel de nou turn Babel, 
reaşezat în mijlocul lumii. Atunci 
Dumnezeu a oprit zidirea turnului 
prin încurcarea limbilor. Turnul Ba- 
bel modern, îngăduit de Dumnezeu a 
fi aşezat în mijlocul lumii noastre, 
este Titanicul. 


Titanicul s-a scufundat în pragul pri- 
mului război mondial, iar prin el 
Dumnezeu vorbea despre ororile, 
grozăviile şi distrugerile care vor ur- 
ma pe faţa întregului pământ. Cine a 
avut ochi de văzut a înţeles! 


A urmat prima fază a demoniză- 
rii lumii — primul război mon- 
dial. Pe postamentul zidit de om, al 
evoluţiei tehnice şi ştiinţifice, se în- 
tâmplă un lucru care până atunci nu 
fusese cu putinţă: războiul a cuprins 
toată lumea. Mijloacele şi distanţele 
dinainte de acest război nu permi- 
teau o conflagrație mondială. Dar 
turnul babilonesc al ştiinţei zidit de 
om a permis întinderea războiului în 
toată lumea. 


Stârnirea acestui război nu a fost 
dorită de niciuna dintre puterile beli- 
gerante. Dar ele au intrat într-un 
carusel care le-a prins. Iar caruselul 
fusese zidit de om: industrializarea, 
raţiunea, tehnica, toate puse în joc de 
diavol. Incepe cu scuturarea Serbiei, 
făcută răspunzătoare de către Aus- 
tro-Ungaria (ajutată ulterior de Ger- 
mania şi Turcia) pentru uciderea 
prinţului moştenitor, iar apoi, pan- 
slavismul se arată prin intrarea în 
război alături de Serbia a Rusiei, la 
care se vor alătura Anglia şi Franţa. 
În momentul în care intră în război 
şi Japonia, conflictul devine mondi- 
al. Şi toate s-au întâmplat într-o vară 
şi o toamnă! 


(va urma) 

cărţile Sfinte 





Grija pe 
care o are 
autorul a- 
cestei  mi- 
nunate şi 
unice scri- 
eri aposto- 
lice — cel 
mai tânăr 
dintre 
Apostoli - de a evita să pomenească nu numai numele 
său, ci şi numele fratelui său Iacov, precum şi numele 
lui Zevedeu, tatăl său, şi al Salomeei, mama sa, consti- 
tuie ea însăşi o semnătură cum nu se poate mai clară şi 
mai grăitoare. Este semnătura smereniei. Apostolul 
iubirii poate fi numit deopotrivă, cu drept cuvânt, şi 
Apostolul smereniei. 





Mărturii despre această Evanghelie ni s-au păstrat încă 
de la începutul secolului II. Una dintre ele, a Sfântului 





EVANGHELIA 
delalOall (1) 





Irineu de Lyon, deşi scurtă, este nu se poate mai clară: 
„Ioan, ucenicul Domnului, cel care s-a aplecat pe piep- 
tul Lui, a scos şi el o Evanghelie pe când petrecea în 
Efesul Asiei.“ Această mărturie este de o importanţă 
deosebită, deoarece Sf. Irineu l-a cunoscut pe Sf. Poli- 
carp al Smirnei, ucenic al Apostolilor. 


În primul capitol este prezentat momentul când doi 
ucenici ai lui Ioan Botezătorul au auzit mărturia aces- 
tuia despre Iisus. Unul dintre ei era Andrei. S-a presu- 
pus uneori că celălalt, al cărui nume nu este dat, n-ar fi 
altul decât însuşi Ioan, autorul Evangheliei. Dacă este 
aşa, înseamnă că aici îşi are începutul ucenicia lui loan. 


Unii autori deduc că prin „sora mamei Lui“ (adică veri- 
şoara sau cumnata) din Evanghelie trebuie înţeleasă 
Salomeea, mama lui loan. Dacă e aşa, înseamnă că Sf. 
Ioan ar fi fost înrudit trupeşte cu Mântuitorul. În orice 
caz, Salomeea a rămas printre femeile care slujeau 
Domnului şi ucenicilor Săi „din avutul lor“. 





O minune a 


Malcii Domnului 


Un monah din Sf. Munte a povestit o experienţă tragi- 
că de a sa şi care este totodată şi o întâmplare minuna- 
tă, care s-a săvârşit în zilele noastre prin intervenţia 
minunată a Maicii Domnului. 


Odată, acest monah s-a dus la hramul unei mănăstiri 
mari, cu dorinţa de a primi dumnezeiasca binecuvânta- 
re a Sfântului prăznuit. 


Pe la jumătatea privegherii, monahul a simţit nevoia să 
iasă afară din biserică. La acel hram se afla şi un mi- 
rean, vlăstar al iadului şi unealtă a diavolului, care însă 
nu mersese cu un scop bun şi sfânt, ci voia să profite de 
faptul că acolo se găsea multă lume și atunci când va 
găsi ocazia potrivită, să-şi satisfacă instinctele animali- 
ce. Acest mirean, ascuns în întuneric, afară din biseri- 
că, l-a urmărit pe chipeşul monah şi, fiind înarmat, s-a 
aruncat asupra lui, cu scopul de a-i spurca tânărului 
curăţia şi de a-şi satisface dorinţa sa animalică. 


Tânărul monah, surprins şi înfricoşat de pornirea mi- 
reanului, a înţeles îndată viclenele intenţii ale ciudatu- 


lui şi imoralului 
închinător,  pre- 
cum şi situaţia 
grea în care se 
afla. Căci era singur în întuneric cu o fiară ce avea chip 
de om şi trupul înfierbântat de flăcările iadului. 





Atunci monahul, având credinţă nezdruncinată în atot- 
puternicia Maicii Domnului şi în ascultarea faţă de sta- 
rețul său, a strigat cu toată puterea sufletului său: 


- Maica Domnului, pentru rugăciunile părinte- 
lui meu, mântuieşte-mă! 


Chiar în acea clipă, fără să-şi dea seama în ce chip s-a 
petrecut, tânărul monah s-a aflat în faţa chiliei stareţu- 
lui său, care era la o distanţă de o oră şi jumătate de 
mănăstire. 


Fiind încă înfricoşat, el a povestit stareţului acea în- 
tâmplare. Atunci amândoi au dat slavă şi mulţumire lui 
Dumnezeu şi Maicii Sale pentru ocrotirea Lor. 


